stanford-oval/wikipedia huggingface dataset:
Matias Shikondomboro

Matias Shikondomboro (s. Kavango, Namibia) oli ensimmäinen kavangolainen, joka vihittiin luterilaiseksi papiksi.
Shikondomboro tuli töihin Nkurenkurun lähetysasemalle alkuvuodesta 1930. Hän työskenteli siellä Aatu Järvinevan alaisuudessa keittiöapulaisena. Hän kääntyi kristityksi muutama vuosi myöhemmin, ja vuonna 1935 hänet lähetettiin Ambomaalle Oniipan seminaariin opiskelemaan opettajaksi.
Seminaarin jälkeen hän palasi Kavangolle, missä työskenteli opettajana ja evankelistana. Vuonna 1942 hänet vihittiin papiksi, minkä jälkeen hän jatkoi työskentelyä Kavangolla.
Shikondomboro vieraili Suomessa ainakin yhden kerran. Hän on kirjoittanut yhden suomeksi julkaistun kirjan, Ken kulkee hän näkee. Noidan pojasta papiksi, joka julkaistiin vuonna 1965.
Mbera

| Mbera امبره |
| --- | --- |
 Naisia ja lapsia Mberan leirillä vuonna 1996.
 Mbera
 Koordinaatit: 15°50′20″N, 5°47′32″W 
Valtio:  Mauritania
Alue:  Hodh Chargui
Departementti:  Bassiknou
Kunta:  Vassala
Hallinto:  
 – Hallinnon tyyppi:  pakolaisleiri
Väkiluku (2022):  76 800
Infobox OKVirheellinen NIMI-arvo: 
Mbera (myös M’Bera, Mberra ja muita kirjoitusasuja; arab. امبره‎) on pakolaisleiri Hodh Charguin alueen Bassiknoun departementin Vassalan kunnassa Mauritaniassa. Se sijaitsee lähellä Malin rajaa 20 kilometriä Bassiknousta itään.
Ensimmäiset pakolaiset tulivat seudulle Malista 1990-luvun alussa. Vuonna 1996 monet heistä palasivat kotimaahansa ja loput koottiin Mberan leirille. Toinen suuri pakolaisaalto saapui Malista vuoden 2012 sisällissodan aikana.
Vuonna 2022 Mberassa oli 76 800 rekisteröityä pakolaista. Lisäksi 1 400 pakolaista asui muualla Bassiknoun departementissa. He ovat etupäässä maureja ja haratineja, jotka kuuluvat Aoulad Daoud -heimoon. Lisäksi on bambaroita, fulbeja ja tuaregeja.
Yhdistyneiden kansakuntien pakolaisjärjestön ja Mauritanian hallituksen ylläpitämä pakolaisleiri on yksi maan suurimmista asutuskeskuksista, ja se muodostaa vakavan ongelman köyhällä ja luonnoltaan haavoittuvalla alueella. Mberassa asuu lähes puolet Bassiknoun departementin väestöstä.
Leirin asukkaat harjoittavat maanviljelyä, karjanhoitoa, käsityöammatteja ja kaupankäyntiä. He saavat myös ruoka- ja raha-apua.
Palveluihin kuuluvat terveyskeskus, ala- ja yläkoulut, lyseo, kaksi nuorisotaloa ja kirjasto. Koulut noudattavat Malin opetussuunnitelmaa. Leirillä on vesijohto- ja matkapuhelinverkot sekä jätehuolto. Sähköä saadaan aurinkopaneeleista ja aggregaateista. Ristiriitojen välttämiseksi varoja on ohjattu myös seudun kantaväestön palvelujen kehittämiseen.
Matias Sarelius

| Matias Sarelius> Henkilötiedot |
| --- | --- |
Syntynyt: 2. heinäkuuta 1979
Kansalaisuus:   Suomi
Uran tiedot
Laji:  futsal
Seura:   Golden Futsal Team
Saavutukset
Voitot:  Suomen mestaruus (3 kertaa)
 Tietolaatikko päivitetty 25. tammikuuta 2015 
Matias Sarelius (s. 2. heinäkuuta 1979) on suomalainen futsalpelaaja, joka edustaa Futsal-liigassa pelaavaa Golden Futsal Teamia. Sareliuksen pelipaikka on maalivahti. Hän on edustanut GFT:tä Futsal-liigan perustamisesta asti eli vuodesta 1997 asti. Hän on voittanut myös kolme Suomen mestaruutta vuosina 2003, 2008 ja 2009. Sarelius on pelannut liigassa yli 200 peliä tehden 18 tehopistettä (4+14).
Suomen futsalmaajoukkueessa Sarelius on pelannut 32 maaottelua. Hän on kuulunut maajoukkuerinkiin pitkän aikaa, ja kuuluu nykyisinkin maajoukkueeseen.
Sarelius pelasi myös Suomen beachfutismaajoukkueen ensimmäisessä epävirallisessa ottelussa vuonna 2009 Viroa vastaan. Hän oli aloituskokoonpanossa maalivahtina.
Maurice Wignall

| Mitalit | Mitalit | Mitalit |  |
| --- | --- | --- | --- |
|  Maurice Wignall (oikealla) Helsingin MM-kisoissa 2005 |  Maurice Wignall (oikealla) Helsingin MM-kisoissa 2005 |  Maurice Wignall (oikealla) Helsingin MM-kisoissa 2005 |  |
Maa:   Jamaika
Miesten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Budapest 2004 | 60 m aidat |  |
Maurice Wignall (s. 17. huhtikuuta 1976) on jamaikalainen pika-aitajuoksija.
Wignall hyppäsi Ateenan MM-kisoissa 1997 pituushypyn karsinnassa ennätyksensä 809 cm, mutta jäi loppukilpailussa ilman tulosta. Neljä vuotta myöhemmin hän karsiutui Lissabonin sisäratojen MM-kisoissa 60 metrin aitajuoksun välierissä ajalla 7,81 s. Myöhemmin samana vuonna hän karsiutui Edmontonin ulkoratojen MM-kisoissa 110 metrin aitajuoksun alkuerissä ajalla 13,88 s ja sijoittui Universiadeissa samalla matkalla viidenneksi ajalla 13,70 s. Wignall voitti Budapestin sisäratojen MM-kisoissa 2004 MM-pronssia 60 metrin aidoissa ajalla 7,48 s. Samana vuonna hän juoksi Ateenan olympialaisissa 110 metrin aidoissa neljänneksi ajalla 13,21 s ja IAAF:n yleisurheilufinaalissa toiseksi ajalla 13,19 s.
Wignall sijoittui Helsingin MM-kisoissa 2005 seitsemänneksi ja kauden lopussa IAAF:n yleisurheilufinaalissa viidenneksi. Seuraavana vuonna hän oli Moskovan sisäratojen MM-kisoissa 60 metrin aidoissa neljäs. Myöhemmin samana vuonna hän voitti Melbournen Kansainyhteisön kisoissa kultaa 110 metrin aidoissa. Osakan MM-kisoissa 2007 hän sijoittui kahdeksanneksi, mutta karsiutui Valencian sisäratojen MM-kilpailuissa 2008 välierissä. Pekingin olympialaisissa 2008 hän sijoittui kuudenneksi, Berliinin MM-kilpailuissa 2009 viidenneksi ja Dohan sisäratojen MM-kilpailuissa 2010 kuudenneksi.
Jamaikan mestaruuden Wignall on voittanut 110 metrin aitajuoksussa vuosina 1997, 1999, 2001–2005, 2007 ja 2009 sekä pituushypyssä vuonna 1999.
Ennätykset

110 metrin aitajuoksu: 13,17 (2004)
Pituushyppy: 809 (1997)
Mayer

Mayer tai von Mayer on muun muassa seuraavien henkilöiden sukunimi:
Albrecht Mayer (s. 1965), saksalainen oboisti
Alf Mayer (s. 1932), kanadalainen ampuja
Carl Mayer (1894–1944), itävaltalainen elokuvakäsikirjoittaja
Christian Mayer (s. 1972), itävaltalainen alppihiihtäjä
Constance Mayer (1775–1821), ranskalainen taidemaalari
Derek Mayer (s. 1967), kanadalainen jääkiekkoilija ja valmentaja
Emilie Mayer (1812–1883), saksalainen säveltäjä ja kuvanveistäjä
Florian Mayer (s. 1983), saksalainen tennispelaaja
Georg Mayer (s. 1973), itävaltalainen poliitikko ja europarlamentaarikko
George Mayer, yhdysvaltalainen voimistelija ja olympiamitalisti
Hans Mayer (1907–2001), saksalainen kirjallisuudentutkija
Helene Mayer (1910–1953), saksalainen miekkailija ja olympiavoittaja
Helmut Mayer (s. 1966), itävaltalainen alppihiihtäjä
Johann Tobias Mayer (1752–1830), saksalainen fyysikko
John Mayer (s. 1977), yhdysvaltalainen laulaja, lauluntekijä ja kitaristi
Jorge Mayer (1915–2010), argentiinalainen katolinen arkkipiispa
Julius Robert von Mayer (1814–1878), saksalainen fysiologi ja fyysikko, yksi energian säilymislain keksijöistä
Kévin Mayer (s. 1992), ranskalainen moniottelija
Laureano Bisan-Etame Mayer, Lauren (s. 1977), kamerunilainen jalkapalloilija
Leonardo Mayer (s. 1987), argentiinalainen tennispelaaja
Louis B. Mayer (1885–1957), yhdysvaltalainen elokuvatuottaja
Maria Goeppert-Mayer (1906–1972), saksalais-yhdysvaltalainen fyysikko, Nobelin fysiikanpalkinnon saaja
Marissa Mayer (s. 1975), yhdysvaltalainen yritysjohtaja
Matthias Mayer (s. 1990), itävaltalainen alppihiihtäjä
Mihály Mayer (1933–2000), unkarilainen vesipalloilija
Mihály Mayer (s. 1941), unkarilainen katolinen piispa
Mikaela Mayer (s. 1990), yhdysvaltalainen nyrkkeilijä
Paul Augustin Mayer (1911–2010), saksalainen kardinaali
René Mayer (1895–1972), ranskalainen poliitikko, pääministeri ja Euroopan hiili- ja teräsyhteisön johtokunnan puheenjohtaja
Robert Mayer (s. 1989), sveitsiläinen jääkiekkomaalivahti
Teddy Mayer (1935–2009), yhdysvaltalainen kilpa-autoyrittäjä
Timmy Mayer (1938–1964), yhdysvaltalainen Formula 1 -kuljettaja
Travis Mayer (s. 1982), yhdysvaltalainen kumparelaskija
Victoria Mayer (s. 1976), saksalainen näyttelijä
Werner Mayer, Werner Egk (1901–1983), saksalainen säveltäjä.
Kuvitteellisia henkilöitä

Susan Mayer, televisiosarjassa Täydelliset naiset
Julie Mayer, Susan Mayerin tytär televisiosarjassa Täydelliset naiset
Metsäteollisuuden työsulku 2005

Metsäteollisuuden työsulku vuonna 2005 oli Suomen työmarkkinoilla harvinainen työsulku, jonka taustana olivat Paperiliiton järjestämät pistelakot työehtosopimusneuvotteluiden yhteydessä. Paperiliitto halusi lakoilla pyrkimystä torjua Metsäteollisuus ry:n vaatimukset tehtaiden ulkopuolisen työvoiman käytön laajentamisesta ja paperikoneiden käyttöajan lisäämisestä vuosittain poistamalla joulu- ja juhannusseisokin.
Metsäteollisuus ry:n työsulku alkoi 18. toukokuuta 2005 ja se koski noin 24 000:ta Paperiliiton ja Sähköliiton jäsentä. Kuusi viikkoa kestäneellä työsululla oli merkitystä liike- ja kansantaloudellisesti. Metsäyhtiöiden toisen vuosineljänneksen tulokset heikkenivät voimakkaasti ja kansantalouden kasvu pysähtyi. Myös paperiteollisuuspaikkakuntien kunnallisverokertymä heikkeni niin, että jotkut kunnat hakevat sisäasiainministeriön harkinnanvaraista apua, ns. kuntien köyhäinapua. [lähde? ]
Työsulun aikana Suomen sähkönkulutus väheni ennätysalhaiseksi.
Matchbox Twenty

| Matchbox Twenty |
| --- | --- |

Tiedot
Toiminnassa:  1996–2005, 2007
Tyylilaji:  poprock, vaihtoehtorock, post-grunge
Kotipaikka:  Orlando, Florida, USA
Laulukieli:  englanti
Jäsenet:  Rob Thomas,  laulu ja piano   Kyle Cook,  kitara ja taustalaulu   Brian Yale,  basso   Paul Doucette,  rummut ja taustalaulu  
Entiset jäsenet:  Adam Gaynor,  rytmikitara ja taustalaulu (1996–2005) 
Levy-yhtiö:  Warner Music   Atlantic Records  
Aiheesta muualla
matchboxtwenty.com
Infobox OKNimi-testi OK: 
Matchbox Twenty (myös Matchbox 20) on rock-yhtye Orlandosta, Floridasta. Yhtye on myynyt yhteensä 39 miljoonaa albumia.
Jäsenet

Rob Thomas – laulu ja piano
Kyle Cook – kitara ja taustalaulu
Brian Yale – basso
Paul Doucette – rummut ja taustalaulu
Jäsenet > Entiset jäsenet

Adam Gaynor – rytmikitara ja taustalaulu (1996–2005)
Tuotanto > Albumit

Yourself or Someone Like You (1996) US: #5 (12x Platinum) AUS: #1 (9x Platinum) AUS: (End of year chart 1998): #1  (Maailmanlaajuisesti: 20 miljoonaa)
Mad Season (2000) US: #3 (4x Platinum); UK: #31,(Maailmanlaajuisesti: 10 miljoonaa)
More Than You Think You Are (2002) US: #6 (2x Platinum); UK: #31, AUS: #3 (5x Platinum) (Maailmanlaajuisesti: 7 miljoonaa)
EP (2003)
Exile on Mainstream (2007)
North (2012)
Aiheesta muualla

Virallinen kotisivusto
http://nymag.com/daily/intel/2007/04/rob_thomas.html/ (Arkistoitu – Internet Archive)
Matias Rauhala

Matias Rauhala (s. 15. syyskuuta 2003) on suomalainen pesäpalloilija. Rauhala edustaa Superpesiksessä pelaavaa kasvattajaseuraansa Koskenkorvan Urheilijoita. Rauhalan sopimus Koskenkorvan Urheilijoiden kanssa kattaa kauden 2023. Hän pelaa sisäpelissä vaihtajana tai kotiuttajana ja ulkopelissä takakentällä. Rauhala on pelannut 11 Superpesiksen runkosarjan ottelua. Näissä otteluissa hän on lyönyt yhden kunnarin ja yhden tavallisen juoksun, tuonut yhden juoksun ja kerännyt yhdeksän kärkilyöntipistettä. Tilastot päivitetty 16. kesäkuuta 2023.
Mary Keitany

| Mitalit | Mitalit | Mitalit |  |
| --- | --- | --- | --- |
|  Mary Keitany New Yorkin maratonilla 2011. |  Mary Keitany New Yorkin maratonilla 2011. |  Mary Keitany New Yorkin maratonilla 2011. |  |
Maa:   Kenia
Naisten yleisurheilu
| Puolimaratonin MM-kilpailut  | Puolimaratonin MM-kilpailut  | Puolimaratonin MM-kilpailut  |  |
|  Kultaa | Birmingham 2009 | henkilökohtainen |  |
|  Kultaa | Birmingham  2009 | joukkuekilpailu |  |
| Maantiejuoksun MM-kilpailut  | Maantiejuoksun MM-kilpailut  | Maantiejuoksun MM-kilpailut  |  |
|  Kultaa | Udine 2007 | joukkuekilpailu |  |
|  Hopeaa | Udine 2007 | henkilökohtainen |  |
Mary Jepkosgei Keitany (s. 18. tammikuuta 1982) on kenialainen kestävyysjuoksija.
Keitany sai maantiejuoksun MM-kilpailuissa Udinessa 2007 hopeaa juostuaan puolimaratonin tuolloisessa Kenian ennätysajassa 1.06.48. Joukkuekilpailussa Kenia saavutti kultaa. Myöhemmin samana vuonna hän avioitui toisen urheilijan, Charles Koechin kanssa ja synnytti perheen esikoispojan kesäkuussa 2008. Hän palasi kilpailuihin toukokuussa 2009 ja voitti saman vuoden lokakuussa puolimaratonin maailmanmestaruuden Birminghamissa tuolloisella Afrikan ennätysajalla 1.06.36. Hän sai kultaa myös joukkuekilpailussa.
Keitany juoksi 9. toukokuuta 2010 Berliinissä 25 kilometrin maailmanennätyksen 1.19.53, joka rikkoi aiemman, Mizuki Noguchin nimissä olleen ME:n 2 minuutilla ja 20 sekunnilla. Helmikuussa 2011 hän juoksi Ra’s al-Khaimassa puolimaratonin maailmanennätyksen 1.05.50, ja teki väliaikana 20 kilometrin maailmanennätyksen 1.02.36. Hän voitti samana vuonna myös Lontoon maratonin ajalla 2.19.19. Vuonna 2012 hän uusi Lontoon maratonin voittonsa Kenian ja Afrikan ennätyksellä 2.18.37. Lontoon olympialaisissa hän sijoittui neljänneksi.
Keitany voitti New Yorkin maratonin vuosina 2014–2016 ja 2018. Vuoden 2017 Lontoon maratonilla Keitany juoksi vain naisille sallitun kilpailun maailmanennätyksen 2.17.01. Kilpailun väliaikana hän juoksi 30 kilometrin maailmanennätyksen 1.36.05.
Syyskuussa 2021 Keitany ilmoitti lopettavansa uransa lonkkavaivojen vuoksi.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 5 000 m | 16.29,4 | Nairobi | 29. kesäkuuta 2006 |
| 5 kilometriä | 15.25 | Lissabon | 29. toukokuuta 2011 |
| 10 000 m | 32.18,07 | Utrecht | 17. toukokuuta 2007 |
| 10 kilometriä | 30.45 | Ra’s al-Khaima | 18. helmikuuta 2011 |
| 15 kilometriä | 46.30 | Ra’s al-Khaima | 10. helmikuuta 2017 |
| 20 kilometriä | 1.01.52 | Ra’s al-Khaima | 10. helmikuuta 2017 |
| Puolimaraton | 1.05.13 | Ra’s al-Khaima | 10. helmikuuta 2017 |
| 25 kilometriä | 1.19.53 | Berliini | 9. toukokuuta 2010 |
| 30 kilometriä | 1.36.05 | Lontoo | 23. huhtikuuta 2017 |
| Maraton | 2.17.01 | Lontoo | 23. huhtikuuta 2017 |
Aiheesta muualla

Kuvia tai muita tiedostoja aiheesta Mary Keitany Wikimedia Commonsissa
Metsätalousmaa

Metsätalousmaa on metsäalue, jota käytetään metsätalouden hyötykäyttöön tai alue, jolla sijaitsee metsätalouteen vakituisesti käytettävät varastoalueet ja muut tontit sekä metsäautotiet. Puita korjataan paitsi metsämailta, myös kitumailta, kuten puustoisilta soilta. Metsämaita on enimmäkseen kangasmetsissä ja lehdoissa ja kitumaita enemmän suoalueilla ja muilla erittäin kosteilla alueilla. Metsätalousalueet jakautuvat metsäkasvillisuusvyöhykkeisiin ja ne jakautuvat edelleen metsä- ja suotyypeiksi. Metsä on sopivaa käytettäväksi puun tuotantoon, kun alueen puusto on tervettä ja puulajit ovat yleensä kasvupaikalle ominaisia. Hyvän metsätalousmaan metsä on puun tuotolle hyvästi tiheää ja tasaista.
Marti Noxon

| Marti Noxon |
| --- | --- |
 Marti Noxon vuonna 2016.
Henkilötiedot
Syntynyt: 25. elokuuta 1964 (ikä 60) North Hollywood, Los Angeles, Yhdysvallat
Kansalaisuus:  Yhdysvallat
Ammatti:  käsikirjoittaja, tuottaja
Siviilisääty:  naimisissa
Puoliso:  Jeff Bynum (2000–)
Marti Noxon, alk. Martha Mills Noxon (s. 25. elokuuta 1964) on yhdysvaltalainen käsikirjoittaja, joka tunnetaan kenties parhaiten työstään kirjoittajana ja tuottajana televisiosarjan Buffy, vampyyrintappaja parissa. Hän on Buffyn lisäksi työskennellyt muun muassa televisiosarjoissa Pahan tytär, Greyn anatomia ja Mad Men.
Ura > Buffy

Noxon toimi mukana Buffyssa sen toiselta tuotantokaudelta alkaen ja kohotettiin sarjan kuudennella tuotantokaudella sarjan tuotannosta vastaavaksi show runneriksi. Hän on kirjoittanut useita sarjan jaksoja ja sen lisäksi ohjannut niistä kaksi. Noxon on myös kahdesti esiintynyt sarjassa; ensimmäisen kerran hänet nähtiin musikaalijaksossa ”Vielä kerran tunteella”, jossa hän esitti parkkisakon saanutta naista. Hän uusi roolinsa vielä sarjan seitsemännen tuotantokauden jaksossa Noiduttu. Molemmilla kerroilla Noxon lauloi vuorosanansa. Hänen laulutaitoaan käytettiin hyväksi myös Buffyn spin-offissa Angel, jonka kolmannella kaudella Noxon lauloi erään fiktiivisen tv-sarjan tunnussävelmän.
Ura > Muut työt

Noxon on käsikirjoittanut vuonna 1999 ensi-iltansa saaneen elokuvan Just A Little Harmless Sex, jonka ohjasi Rick Rosenthal. Hän oli mukana käsikirjoittamassa ja tuottamassa tv-sarjaa Paholaisen tytär, mutta sarja lopetettiin jo kahdeksan jakson jälkeen. Noxon työskenteli myös pikaisesti tuottajana sarjassa Pako. Vuonna 2006 Noxon oli mukana tv-sarjassa Brothers & Sisters, jossa hän toimi hetken ajan showrunnerina. Tammikuusta huhtikuuhun 2007 Noxon työskenteli käsikirjoittajana ja tuottajana tv-sarjassa Greyn anatomia. Hänen on ilmoitettu siirtyvän showrunneriin toimeen Greyn tulevaan spin-offiin Rakkauden anatomia.päivitettävä
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Käsikirjoittajana | Elokuvat> Huom. |
| --- | --- | --- | --- | --- |
| 1998 | Just a Little Harmless Sex | Just a Little Harmless Sex |  |  |
| 2011 | I Am Number Four | I Am Number Four |  |  |
| 2011 | Fright Night | Fright Night |  |  |

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Käsikirjoittajana | Televisiosarjat> Vastaavana tuottajana | Televisiosarjat> Konsultoivana tuottajana | Televisiosarjat> Huom. |
| --- | --- | --- | --- | --- | --- | --- |
| 1997–2003 | Buffy, vampyyrintappaja | Buffy the Vampire Slayer |  |  |  |  |
| 1999–2002 | Angel | Angel |  |  |  |  |
| 2003 | Still Life | Still Life |  |  |  |  |
| 2005 | Pako | Prison Break |  |  |  |  |
| 2005–2006 | Pahan tytär | Point Pleasant |  |  |  |  |
| 2006 | Perhesiteet | Brothers & Sisters |  |  |  |  |
| 2007 | Greyn anatomia | Grey's Anatomy |  |  |  |  |
| 2007–2008 | Rakkauden anatomia | Private Practice |  |  |  |  |
| 2008–2009 | Mad Men | Mad Men |  |  |  |  |
| 2010 | Gigantic | Gigantic |  |  |  |  |
| 2011–2012 | Glee | Glee |  |  |  |  |
| 2014– | Girlfriends' Guide to Divorce | Girlfriends' Guide to Divorce |  |  |  | Tekijä |
| 2015 | Un-Real | Un-Real |  |  |  | Tekijä |
Filmografia > Noxonin käsikirjoittamat televisiojaksot

| Televisiosarjat> Vuosi | Televisiosarjat> Sarja | Televisiosarjat> Kausi | Televisiosarjat> Numero | Televisiosarjat> Jakso | Televisiosarjat> Suomeksi | Televisiosarjat> Huom. |
| --- | --- | --- | --- | --- | --- | --- |
| 1997 | Buffy, vampyyrintappaja | 2 | 9 | What's My Line?: Part 1 | Vierailijat, osa 1 |  |
| 1997 | Buffy, vampyyrintappaja | 2 | 10 | What's My Line?: Part 2 | Vierailijat, osa 2 |  |
| 1998 | Buffy, vampyyrintappaja | 2 | 12 | Bad Eggs | Pahan otteessa |  |
| 1998 | Buffy, vampyyrintappaja | 2 | 13 | Surprise | Yllätys |  |
| 1998 | Buffy, vampyyrintappaja | 2 | 16 | Bewitched, Bothered and Bewildered | Noidutut |  |
| 1998 | Buffy, vampyyrintappaja | 2 | 19 | I Only Have Eyes For You | Menneisyyden riivaamat |  |
| 1998 | Buffy, vampyyrintappaja | 3 | 2 | Dead Man's Party | Kuolleen miehen juhlat |  |
| 1998 | Buffy, vampyyrintappaja | 3 | 4 | Beauty and the Beast | Kaunotar ja hirviö |  |
| 1998 | Buffy, vampyyrintappaja | 3 | 9 | The Wish | Toivomus |  |
| 1999 | Buffy, vampyyrintappaja | 3 | 15 | Consequences | Jatkokertomusleikki |  |
| 1999 | Buffy, vampyyrintappaja | 3 | 20 | The Prom | Tanssiaiset |  |
| 1999 | Buffy, vampyyrintappaja | 4 | 2 | Living Conditions | Ärsyttävä kämppäkaveri |  |
| 1999 | Buffy, vampyyrintappaja | 4 | 6 | Wild at Heart | Piilevä peto |  |
| 2000 | Buffy, vampyyrintappaja | 4 | 11 | Doomed | Tuhoon tuomittu |  |
| 2000 | Buffy, vampyyrintappaja | 4 | 14 | Goodbye Iowa | Hyvästi Iowa |  |
| 2000 | Buffy, vampyyrintappaja | 4 | 19 | New Moon Rising | Kuutamolla |  |
| 2000 | Buffy, vampyyrintappaja | 5 | 1 | Buffy vs. Dracula | Buffy vastaan Dracula |  |
| 2000 | Buffy, vampyyrintappaja | 5 | 10 | Into the Woods | Lähtö | myös ohjaus |
| 2001 | Buffy, vampyyrintappaja | 5 | 17 | Forever | Ajasta iäisyyteen | myös ohjaus |
| 2001 | Buffy, vampyyrintappaja | 6 | 1 | Bargaining: Part 1 | Paluu, osa 1 |  |
| 2001 | Buffy, vampyyrintappaja | 6 | 10 | Wrecked | Kaikki romuna |  |
| 2002 | Buffy, vampyyrintappaja | 6 | 20 | Villains | Koston enkeli |  |
| 2002 | Buffy, vampyyrintappaja | 7 | 7 | Conversations with Dead People | Pahan pauloissa | ei mainittu |
| 2002 | Buffy, vampyyrintappaja | 7 | 10 | Bring on the Night | Uhanalaiset |  |
| 2000 | Angel | 1 | 13 | She | — |  |
| 2005 | Pahan tytär | 1 | 1 | Pilot | — |  |
| 2005 | Pahan tytär | 1 | 12 | Human Nature | — |  |
| 2006 | Pahan tytär | 1 | 13 | Let the War Commence | — |  |
| 2006 | Perhesiteet | 1 | 2 | An Act of Will | — |  |
| 2007 | Greyn anatomia | 3 | 17 | Some Kind of Miracle | — |  |
| 2007 | Rakkauden anatomia | 1 | 0 | Come Rain or Shine | — | erikoisjakso |
| 2007 | Rakkauden anatomia | 1 | 3 | In Which Addison Finds the Magic | — |  |
| 2007 | Rakkauden anatomia | 1 | 5 | In Which Addison Finds a Showerhead | — |  |
| 2008 | Rakkauden anatomia | 2 | 1 | A Family Thing | — |  |
| 2008 | Mad Men | 2 | 10 | The Inheritance | Perhe on pahin |  |
| 2009 | Mad Men | 3 | 11 | The Gypsy and the Hobo | Totuus julki |  |
| 2011 | Glee | 3 | 9 | Extraordinary Merry Christmas | — |  |
| 2012 | Glee | 3 | 18 | Choke | — |  |
Aiheesta muualla

Marti Noxon Internet Movie Databasessa. (englanniksi)
Grr in Girl -fanisivut (Arkistoitu – Internet Archive) (englanniksi)
Mathias Bjugg

| Mathias Bjugg> Henkilötiedot |
| --- | --- |
Koko nimi:  Mathias Jakob Bjugg
Syntynyt: 1750
Kuollut: 1807 (56–57 vuotta)
Kansalaisuus:  Ruotsi
Ammatti:  kirjailija
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Mathias Jakob Bjugg (1750−1807) oli ruotsalainen runoilija, joka toimi tullinhoitajana, ensin Ruotsissa Enköpingissä ja sitten Suomessa Porissa ja Raumalla. Runoudessaan Bjugg oli Thomas Thorildin kehnohko jäljittelijä.
Bjugg tuli tunnetuksi laajalti, kun Stockholmsposten vitsaili hänen riimeilleen. Hän oli yksi niitä epäonnistuneita riimittelijöitä, joita parveili Thorildin ympärillä ja yritti matkia tätä. Per Atterbom on luonnehtinut "hourupäistä, mutta hourupäisyydessään jossain määrin nerokasta tullimiestä Enköpingistä" tähän tapaan: "Bjugg tavoitti, sekoittamalla luonnollista ja ylevyyteen pyrkivää, mätäpaiseen äärimmäisen muodon". Hän jatkaa, että halutessaan luoda muinaisrunoutta muistuttavaa Bjugg vaelsi helteisinä kesäpäivinä kaupungista lähitienoille Husbergetiin, riisui myssynsä, antoi auringon porottaa päälakeen ja runoili siinä Apollonin suojeluksessa. Rudbeckin "Atlantican" innoittamat Bjuggin Skaldedigt öfver Sverige ja Saga i Atland ilmestyivät 1789 ja 1792.
Bjuggin puoliso oli nakkilalainen Elisabet Pihlman.
Aiheesta muualla

Bertil Boëthius, Mathias Jacob Bjugg, Svenskt Biografiskt Lexikon
Martin Luther (täsmennyssivu)

Martin Luther voi viitata seuraaviin:
Henkilöitä

Martti Luther (saks. Martin Luther), saksalainen uskonpuhdistaja
Martin Luther King, Jr., yhdysvaltalainen ihmisoikeusaktivisti
Martin Luther, saksalainen kansallissosialisti
Muita

Martin-Luther-Universität Halle-Wittenberg, yliopisto Saksassa
Martin Luther Kingin päivä, kansalaisoikeustaistelija Martin Luther Kingin muistolle omistettu kansallinen vapaapäivä Yhdysvalloissa
Martin Luther, hylätty höyryveturi Namibiassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Martin Luther”, voi hakea sivunnimihaulla, laajalla sivunnimihaulla tai tekstihaulla.
Martin Luther Kingin päivä

| Martin Luther Kingin päivä |
| --- | --- |
 King pitämässä kuuluisaa "I Have a Dream" -puhettaan Lincolnin muistomerkillä 1963
Valtio:   Yhdysvallat
Tyyppi:  kansallinen juhlapäivä
Vietetään:  tammikuun kolmas maanantai
Järjestämistiheys:  vuosittain
Ensimmäisen kerran:  20. tammikuuta 1986
Liittyy:  Martin Luther King, Jr.
Martin Luther King Day on Yhdysvalloissa kansallinen vapaapäivä, joka on omistettu kansalaisoikeustaistelija Martin Luther King, Jr. muistolle. Päivää vietetään vuosittain tammikuun kolmantena maanantaina. Ronald Reagan allekirjoitti muistopäivän laiksi vuonna 1983 ja ensimmäisen kerran sitä vietettiin 20. tammikuuta 1986.